b'\n_START_ARTICLE_\nJerry Hall\n_START_PARAGRAPH_\nJerry Faye Hall (s. 2. hein\xc3\xa4kuuta 1956 Gonzales, Texas) on yhdysvaltalainen huippumalli ja n\xc3\xa4yttelij\xc3\xa4. H\xc3\xa4net tunnetaan The Rolling Stones -yhtyeen keulahahmo Mick Jaggerin pitk\xc3\xa4aikaisena kumppanina ja "vaimona".\n_START_SECTION_\nEl\xc3\xa4m\xc3\xa4\n_START_PARAGRAPH_\nHall syntyi Texasissa, h\xc3\xa4n on englantilaista syntyper\xc3\xa4\xc3\xa4. Hallilla on kaksoissisar nimelt\xc3\xa4\xc3\xa4n Terry sek\xc3\xa4 kolme vanhempaa siskoa._NEWLINE_Hallin omael\xc3\xa4m\xc3\xa4kerta (Jerry Hall\'s Tall Tales) ilmestyi vuonna 1985. Kirjassaan h\xc3\xa4n kertoi varhaisesta el\xc3\xa4m\xc3\xa4st\xc3\xa4\xc3\xa4n Texasin Mesquitessa, jossa h\xc3\xa4n valmistui North Mesquite High Schoolista. Kirja kertoo my\xc3\xb6s h\xc3\xa4nen el\xc3\xa4m\xc3\xa4st\xc3\xa4\xc3\xa4n nuorena mallina Pariisissa.\n_START_SECTION_\nAvioliitto ja perhe\n_START_PARAGRAPH_\nJerry Hall ja Mick Jagger tapasivat 1970-luvun lopulla. Onkin huhuttu, ett\xc3\xa4 Jerry olisi ollut syyn\xc3\xa4 Jaggerin ja t\xc3\xa4m\xc3\xa4n ensimm\xc3\xa4isen vaimon Biancan eroon, vaikka Jerry oli tuolloin kihloissa Bryan Ferryn kanssa. Hallista tuli Jaggerin kumppani ja heid\xc3\xa4n ensimm\xc3\xa4inen lapsensa syntyi 2. maaliskuuta 1984 ja sai nimekseen Elizabeth Scarlett Jagger. _NEWLINE_Hall esiintyi useissa Jaggerin levyjen kansissa ja heill\xc3\xa4 oli aikomus menn\xc3\xa4 naimisiin. Parin toinen lapsi James Leroy Augustin Jagger syntyi vuonna 1985. Vuonna 1990 Hall ja Jagger "avioituivat" lomamatkallaan Balissa. Hindu-vihkiseremonia ei ollut kuitenkaan laillisesti kelpaava, joten he eiv\xc3\xa4t periaatteessa ikin\xc3\xa4 olleet naimisissa. Pian vihkimisen _NEWLINE_j\xc3\xa4lkeen Jagger ja Hall saivat kolmannen lapsensa Georgia May Ayeesha Jaggerin. _NEWLINE_Parin nelj\xc3\xa4s lapsi Gabriel Luke Beauregard syntyi vuonna 1997._NEWLINE_Jerry Hall erosi Jaggerista 1999, jolloin tuli ilmi, ett\xc3\xa4 brasilialainen_NEWLINE_malli Luciana Morad odotti lasta Jaggerille. Hall lykk\xc3\xa4si eroa kunnes DNA-testi paljasti Jaggerin Gimenezin lapsen is\xc3\xa4ksi. Hallin hakiessa avioeroa k\xc3\xa4vi ilmi, ettei heid\xc3\xa4n liittonsa ollut laillisesti kelpaava eiv\xc3\xa4tk\xc3\xa4 he koskaan olleetkaan naimisissa Englannin lakien mukaan. Lopulta korkeimman oikeuden tuomari mit\xc3\xa4t\xc3\xb6i heid\xc3\xa4n "avioliittonsa"  vuonna 1999 p\xc3\xa4\xc3\xa4tt\xc3\xa4en 22-vuotisen suhteen.'